
Linc fideo
Aseiniad Cymraeg Luned Jones  

Hunan adfyfyriad ysgrifenedig ar eich perfformiad fel athro/athrawes yn meithrin sgiliau llythrennedd dysgwyr yn y Gymraeg (1500 gair) sydd hefyd yn cynnig tystiolaeth o’r modd yr ydych wedi ymateb i sylwadau’r mentor ysgol/tiwtor proffesiynol yn ystod y cyfnod ar leoliad.  
Yn ystod fy mhrofiad addysgu eleni, credaf fy mod wedi datblygu i fod yn athrawes sydd wedi bod yn fwy hyderus ac yn fwy parod i addysgu o flaen cynulleidfa mwy, boed yn athrawon eraill neu gynorthwyydd;gwelaf ddatblygiad ers y llynedd (gwelir yn y fideo uchod). 
Roedd y disgyblion yn y dosbarth yn gyfarwydd o ddefnyddio’r rhaglen “Tric a Chlic”, a chynlluniais cyfres o wersi ar gyfer y disgyblion. I wneud y gweithgareddau yn fwy gweledol a diddorol iddynt, cyflwynais gymeriad oedd yn darllen y geiriau gwahanol gyda hwy. Gwnaeth y weithgaredd yn fwy ymarferol ac unigryw, yn hytrach nac un undonog. Gwelais fod y plant yn gwbl ymroi yn y tasgau dan sylw, ac fod gwneud y tasagu’n fwy gweledol yn help iddynt ddeall y dasg a’r nod dan sylw.
Datblygais sgiliau llythrennedd dysgwyr, ac mae’r wefan Hwb yn cyd-fynd gyda’r elfen Ieithoedd, Llythrennedd a Chyfathrebu: Cynllunio eich cwricwlwm (2020).Credaf fy mod wedi llwyddo i feithrin sgiliau llythrennedd y disgyblion gan ddefnyddio gweithgareddau amrywiol, gan ddefnyddio’r rhaglen “Tric a Chlic”. Penderfynais ddylunio cyfres o wersi gwahanol wrth ddefnyddio’r rhaglen yma, gan fod gymaint o bosibiliadau i wella eu sgiliau llythrennog. Mae llawer o wahanol lyfrau a lefelau i’r dasg, ond unwaith fod y disgyblion yn dysgu’r strwythur, maen’t yn gwybod yn iawn beth sydd angen ei wneud. Defnyddiais weithgareddau fel rhoi’r cerdyn gair i’r pentwr cywir, darllen stori, yn ogystal â ysgrifennu’r gair ar fwrdd gwyn.
Fy nod oedd defnyddio gymaint o weithgareddau oedd yn bosib hybu eu llythrennedd; yn ogystal â gwneud hwy i gael yr angen o fod yn fyrlymus am yr iaith ac am ddysgu’r iaith. Enghraifft o weld pa mor llwyddiannus i o gyfoethogi geirfa oedd gan ddefnyddio’r cardiau yn gymorth. Enghraifft o hyn pan ddangosais y gair “beudy” oedd ar un o’r cardiau. Ar ôl cydnabod nad oedd neb o’r grŵp yn ymwybodol o’r gair, bues yn canu’r hwiangerdd “Dacw mam yn dŵad” gan fod y gair yn ymddangos yno. Pwysleisiais y frawddeg “y fuwch yn y beudy yn brefi am y llo”, ac yna roedd y plant yn deall yr hun roeddwn yn siarad amdano. Yn y sefyllfa hon, rhoddais wybodaeth ddyfnach i’r gair benodol yma, gan fod diddordeb gyda’r disgyblion amdano. Roedd hefyd yn gyfle i ddyfnhau’r iath oedd ganddo nhw.
Nodir gwefan Prosiect Hwiangerddi (2020) rhai o’r hwiangerddi hanfodol yma gellir cyflwyno i’r disgyblion.
Ar wefan Estyn, yn y ddogfen “Datblygu’r Gymraeg  yn y Cyfnod Sylfaen” (2013 t.7) nodir ‘Strategaeth Addysg Cyfrwng	Cymraeg” (2010)-
  “Nod strategol 3: Sicrhau bod pob dysgwr yn datblygu ei sgiliau iaith yn y Gymraeg i’w botensial llawn ac annog dilyniant ieithyddol cadarn o un cyfnod addysg a hyfforddiant i’r nesaf.”
 Heriais y disgyblion yn y gwersi cynhelir gyda hwy, wrth iddynt ddarllen, siarad ac ysgrifennu’r geiriau defnyddiant o fewn y pecyn Tric a Chlic. Wrth gyflawni’r dasg, sicrheais fy mod yn cynnwys nifer o strategaethau dysgu oedd yn bosib hefyd. I wneud y dasg yn fwy diddorol, cefais gymeriad i helpu’r disgyblion i “syllu ar y sêr” gan ddarllen y gair yn gywir. Roedd y cymeriad yn helpu ac yn annog y disgyblion i ddarllen yr eirfa, gan dalu sylw ar ba ffordd roedd y gair yn cael eu sillafu. Tasg ychwanegol oedd o weld ai “ei” eira neu “eu” lleuad oedd y gair yn perthyn i.
Credaf fod y profiad wedi bod yn llwyddiannus iawn i mi fel yr addysgwr yn ogystal â’r addysgwyr, gan fod pawb wedi dysgu rhywbeth newydd o gynnal y gweithgaredd. Er hyn, roedd dal ambell blentyn ddim mor hyderus yn y dasg a’r gwaith dan sylw. Gall hyn gynnwys rhinweddau fel eu bod yn swil, neu yn wirioneddol nad oeddent yn deall cynnwys y wers o gwbl. Felly er fy mod yn teimlo fy mod wedi addysgu’r wers yn dda, fedraf alluogi dealltwriaeth pawb o’r dasg wrth gyflwyno cardiau lliw; wrth iddynt nodi gwyrdd, maent yn deall yn llwyr, oren ddim yn siŵr a choch angen cymorth dwys.
Yr elfennau credaf aeth yn dda yn y wers oedd bod pawb yn y grŵp yn gwbl ynghlwm gyda’r tasgau. Gan fod tasgau a gyflwynir iddynt yn amrywio o fod yn weledol ac yn ysgrifenedig, nid oedd y profiad yn llusgo yn eu blaen, ac roedd digon o bethau i’w diddanu. Yn ogystal â hyn, nid dim ond llythrennedd y disgyblion oedd yn gwella, roeddent yn dod yn fwy cyfarwydd gyda diwylliant Cymreig. Cyfeirir at y profiad yma o mi’n esbonio'r gair “beudy”. Roedd rhan fwyaf o’r plant yn dod o gartrefi Saesneg, felly roedd dysgu geirfa debyg yn yr ysgol yn hanfodol iddynt. Mae llawer o blant tebyg yn cael eu profiadau cyntaf o glywed a dysgu yn Gymraeg yn yr ysgol, ac felly wrth anelu at filiwn o siaradwyr Cymraeg erbyn 2050 (Cymraeg 2050: Miliwn o siaradwyr, 2017), rhaid ystyried pawb i gymryd rhan yn gymaint o ddysgu ag sy’n bosib.  
Yr elfennau credaf nad oedd wedi mynd mor llwyddiannus ag gallai fod, yn y syniadaeth fod ambell ddisgybl yn mynd yn rhy hyderus yn y gwaith ac yna gwneud camgymeriadau. Gall hyn fod yn rhwystredig, ac yn gwneud i chi feddwl oedd yr unigolyn yn deall y dasg ac wedi talu sylw? Gall y plant hynny sydd wedi rhuthro a gorffen y dasg rhoi pwysau ar y rhai hynny sydd yn cymryd eu hamser i gael yr atebion yn iawn.
Os byddwn yn gwneud y gweithgaredd yma eto yn y dyfodol, byddaf yn cadw ambell elfen yr un peth. Credaf ei fod wedi bod yn syniad da cynnal y gweithgareddau gyda grwpiau bach, gan fod yr unigolion sydd yn y grŵp o’r un gallu yn cael cefnogaeth ddwys. Cytuna (Group work benefits pupils, study finds, 2006) gyda’r syniadaeth yma, gan nodi eu bod yn dysgu i gyfaddawdi a datrys dadleuon dibwys yn gyflymach. Hefyd, nodir fod y disgyblion yn canolbwyntio’n well mewn grwpiau bach yn ogystal.
Peth arall fyddai’n cadw'r un peth ar gyfer y tro nesaf, yw symud y grŵp i gornel dawel yn y dosbarth. Mae hyn yn ychwanegi at y syniadaeth fod y disgyblion yn medru canolbwyntio’n well ar y dasg dan sylw, gan fod tawelwch yn helpu i ganolbwyntio. Yn ogystal â hyn, mi fydd llai o bethau’n tynnu sylw'r unigolion oes byddant yn cael eu lleoli yng nghornel y dosbarth neu du allan y dosbarth mewn cornel dawel.
Er i mi fynd i gornel, roeddwn dal yn rhan o fwrlwm y dosbarth, gan fod y disgyblion y Cyfnod Sylfaen yn gweithio o fewn adrannau. Roedd grŵp o ddisgyblion wedi cael eu lleoli eithaf agos i’n grŵp ni, ac efallai fod hyn wedi amharu ar ddysg ambell ddisgybl. Er hyn, nid oedd y sefyllfa wedi amharu llawer ar waith y disgyblion, gan fod pawb wedi cwblhau’r tasgau yn safon uchel iawn. 
Fel y gwelwch, roedd elfennau cadarnhaol a negyddol o’r dasg dan sylw. Un elfen gadarnhaol arall o’r dasg oedd roeddwn yn dewis y disgyblion ar hap i ateb cwestiynau, er i lawer rhoi eu dwylo i fyny. Darganfyddiais fod llawer o’r un disgyblion oedd yn cynnig atebion, ac felly roedd y rhai oedd ddim yn rhoi cynigion ddim yn gwbl ynghlwm yn y dasg. Wrth holi cwestiynau ar hap, roeddwn yn galluogi i bawb i gadw eu sylw ar y dasg, ac nid oedd eu meddyliau’n crwydro i leoedd eraill.
Bu ymateb y disgyblion yn bositif iawn trwy’r wers, ac roeddent yn gwbl ynghlwm yn y gweithgareddau amrywiol. Hwylus oedd fel athrawes i weld y plant yn llwyr fwynhau’r tasgau roeddwn wedi creu ar eu cyfer. Fel nodais eisoes, roedd ffactorau amrywiol yn effeithio ar berfformiad y disgyblion ar y tasgau. Boed yn gadarnhaol neu negyddol, roeddent i gyd wedi cyfrannu at lwyddiant a pherfformiad y wers. Teimlaf fy mod wedi gwella ar leihau y pethau negyddol o’r gwersi i’w gymharu âr flwyddyn gyntaf o brofiad addysgu. 
Credaf fod y wers yma wedi gwella fy arfer fel darpar athrawes, gan ei fod wedi fy ngwneud yn fwy wyliadwrus o beth mae plant ifanc yn gwybod yn barod o ran geirfa efallai ni ddefnyddir bob dydd, er enghraifft “beudy”. Hefyd, mae wedi gwneud i mi feddwl yn fwy creadigol, gan fy mod bellach yn gwybod pa hir mae plant yn gallu aros a delio i wneud tasg cyn eu bod wedi colli sylw ohono.
Wrth edrych ar sylwadau fy mentor dosbarth yn y cyfnod ar brofiad addysgu, gwelaf faint rwyf wedi datblygu o ddechrau’r cyfnod. Un o’r targedau ar ddechrau fy nghyfnod yn y dosbarth oedd bod yn fwy hyderus yn y gwersi rwyf yn creu a’i gyflwyno. Rhaid oedd i mi gael mwy o ffydd yn fy hun, a fy mod yn gallu creu gwersi da a llwyddiannus. Gwelaf yn awr fy mod wedi dod yn ddarpar athrawes sydd yn fwy hyderus yn fy hun, a fy mod yn llwyddo i greu gwersi ac amgylchedd ddosbarth sydd yn barod i ddysgu ac sydd yn gefnogol i anghenion pob disgybl.
Nifer o eiriau 1,485

Cynllun Gwers – Cam 1 Cynllun Gwers 
	Darpar Athro
	Miss Luned Jones
	Dosbarth:
	Bl2

	Maes Dysgu a Phrofiad neu Bwnc
	Maes Dysgu Sgiliau Iaith, Llythrennedd a Chyfathrebu
	Dyddiad:
	22.01.20

	Ffocws Gwers:
	I adnabod y gwahaniaeth rhwng “ei” ac “eu” sillafu.

	Cysylltiadau ystyrlon â'r Cwricwlwm 
	-Defnyddio’r strategaethau darllen a ganlyn yn fwyfwy annibynnol ar gyfer ystod ehangach o destunau cyfarwydd ag anghyfarwydd:  - strategaethau ffonig (Fframwaith 2008, Darllen, Blwyddyn 2)
-Defnyddio geiriau syml sy’n perthyn i’r pwnc mewn modd priodol(Fframwaith 2008, Darllen, Blwyddyn 2)

	Cysylltiadau ystyrlon â:
Chyfrifoldebau trawsgwricwlaidd
	-Defnyddio’r strategaethau darllen a ganlyn yn fwyfwy annibynnol:    –  strategaethau ffonig i ddatgodio geiriau (Llythrennedd, Darllen,Cam Cynnydd 2)
- Chwilio am gliwiau yn y testun er mwyn deall gwybodaeth(Llythrennedd,Darllen,Cam Cynnydd 2)
-syniadau a gwybodaeth
Ystyr, dibenion, darllenwyr
-Cyfathrebu’n bwrpasol wrth ysgrifennu, e.e. efallai gyda chymorth lluniad (Llythrennedd, Ysgrifennu,Cam Cynnydd 2)

	Targedau Personol (Cysylltiedig â SAC ac wedi eu nodi mewn adolygiad wythnosol)
Dysgu proffesiynol- Datblygu technegau newydd- Mae ymchwil ar ddatblygiad dirnadol, cymdeithasol, emosiynol a chorfforol wedi cael effaith gadarnhaol ar addysgeg. Mae’r darpar athro’n gallu arddangos sut y mae’n defnyddio dirnadaeth broffesiynol a dadansoddiad beirniadol i lunio a datblygu arferion.
Arweinyddiaeth- Cymryd cyfrifoldeb personol- Mae’r darpar athro’n arddangos agweddau ac ymddygiadau proffesiynol, gan ddatblygu cydberthnasau cadarnhaol gyda dysgwyr, rhieni/gofalwyr a chydweithwyr, sy’n dangos ymrwymiad personol i’r egwyddorion sylfaenol, sef tegwch a gwneud y mwyaf o botensial pob dysgwr.
Dysgu proffesiynol- Darllen ehangach a chanfyddiadau ymchwil- Mae’r darpar athro’n arddangos dealltwriaeth gynyddol hyderus o’r damcaniaethau a’r ymchwil ynghylch asesu, addysgeg, datblygiad plant a’r glasoed, a dysgu sy’n berthnasol i gynllunio ac arferion o ddydd i ddydd.  




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
-Defnyddio iaith rydym yn siarad â'u hysgrifennu.
-Ymarfer, datblygu a gwella eu sgiliau drwy chwarae a gwaith.



	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	-Angen darllen y gair a’i sillafu yn ofalus.
-Deall y gwahaniaeth rhwng “ei” ac “eu”
-Cymryd amser wrth ysgrifennu’r gair ar y bwrdd gwyn bach.

	Ateb cwestiynau agored
Gweithio mewn grŵp.
Gweithio yn annibynnol.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	-Cyflwyno’r eirfa Tric a Chlic i’r eirfa newydd.

-Adrodd hwy fel rydym fel buom ni’n gwneud yn y sesiwn ddiwethaf.

-Mynd trwy’r wybodaeth sydd ar bob carden Tric a Chlic.

	-Darllen a deall y geiriau yn gywir fel grŵp.






	-Cardiau Tric a Chlic

	

Addysgu a Dysgu Craidd
	-Ysgrifennu’r gair yn gywir ar y bwrdd gwyn bach.

-Sawl sillaf sydd yn y gair?

-Fi’n dweud gair, nhw yn dweud sawl sillaf sydd yn y gair.


	-Sgwrs 

-Annibynnol

-Fel grŵp


	-Bwrdd gwyn bach

	

Sesiwn Gloi
	Darllen y stori sydd yn y pecyn adnoddau Tric a Chlic- Beic Newydd. Nhw yn codi llaw pan maent yn clywed gair gyda “ei” ynddo.


	
-Gwrando ar stori





	






















Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Roedd y plant wedi mwynhau’r darn o’r wers lle roeddwn yn darllen y stori ai bod yn gwrando ac adnabod y synau “ei” sydd yn ymddangos. Roeddwn wedi gwneud sesiwn darllen ac ysgrifennu, felly roeddent yn dysgu sut i ffurfio’r geiriau yn gywir.


	Y Camau Nesaf ar gyfer Cynnydd

	Efallai gwneud gemau sydd yn fwy hwylus eto i ychwanegi at y wers. Er enghraifft, creu cardiau sydd yn cynnwys y geiriau sydd yn y pecyn Tric a Chlic penodol yma.





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Roedd y ffordd roeddwn wedi cyflwyno’r wers wedi denu diddordeb y disgyblion yn llwyr, gan eu bod yn gwrando’n astud ar y geiriau ac ar y cyfarwyddiadau rhoddwyd. Roedd pawb yn hoffi fy mod wedi dod a chymeriad bach i’n helpu ni i “syllu ar y sêr”. Roedd hyn yn gwneud y profiad yn fwy byw i’r disgyblion.


	Meysydd ar gyfer fy Natblygiad

Targedau Personol ar gyfer Cynnydd

	Ehangu a meddwl am gemau erial bydd y plant yn llwyr ymroi a mwynhau gwneud.
Efallai rhywun arall i gymryd y rôl o fod yn athrawes- cymryd cyfrifoldeb. Hefyd bydd yn gwneud hwy yn fwy ynghlwm yn y dasg dan sylw.
Cael mwy o adnoddau wrth gefn, er enghraifft peniau bwrdd gwyn a byrddau gwyn bach.

Cynllun Gwers – Cam 1 Cynllun Gwers 

	Darpar Athro
	Miss Luned Jones
	Dosbarth:
	Bl2

	Maes Dysgu a Phrofiad neu Bwnc
	Maes Dysgu Sgiliau Iaith, Llythrennedd a Chyfathrebu
	Dyddiad:
	14.01.20

	Ffocws Gwers:
	I adnabod y gwahaniaeth rhwng yr eirfa “oi”, “oe” ac “ou” ar Dric a Chlic.

	Cysylltiadau ystyrlon â'r Cwricwlwm 
	-Defnyddio’r strategaethau darllen a ganlyn yn fwyfwy annibynnol ar gyfer ystod ehangach o destunau cyfarwydd ag anghyfarwydd:  - strategaethau ffonig (Fframwaith 2008, Darllen, Blwyddyn 2)
-Defnyddio geiriau syml sy’n perthyn i’r pwnc mewn modd priodol(Fframwaith 2008, Darllen, Blwyddyn 2)


	Cysylltiadau ystyrlon â:
Chyfrifoldebau trawsgwricwlaidd
	-Defnyddio’r strategaethau darllen a ganlyn yn fwyfwy annibynnol:    –  strategaethau ffonig i ddatgodio geiriau (Llythrennedd, Darllen,Cam Cynnydd 2)
- Chwilio am gliwiau yn y testun er mwyn deall gwybodaeth(Llythrennedd,Darllen,Cam Cynnydd 2)
-syniadau a gwybodaeth
Ystyr, dibenion, darllenwyr
-Cyfathrebu’n bwrpasol wrth ysgrifennu, e.e. efallai gyda chymorth lluniad (Llythrennedd, Ysgrifennu,Cam Cynnydd 2)

	Targedau Personol (Cysylltiedig â SAC ac wedi eu nodi mewn adolygiad wythnosol)
Dysgu proffesiynol- Datblygu technegau newydd- Mae ymchwil ar ddatblygiad drinadol, cymdeithasol, emosiynol a chorfforol wedi cael effaith gadarnhaol ar addysgeg. Mae’r darpar athro’n gallu arddangos sut y mae’n defnyddio dirnadaeth broffesiynol a dadansoddiad beirniadol i lunio a datblygu arferion.






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
-Defnyddio iaith rydym yn siarad â'u hysgrifennu.
-Ymarfer, datblygu a gwella eu sgiliau drwy chwarae a gwaith.






	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	-Angen darllen y gair a’i sillafu yn ofalus.
-Deall y gwahaniaeth rhwng “oi”, “oe” ac “ou”.
-Cymryd amser wrth ysgrifennu’r gair ar y bwrdd gwyn bach.





	Ateb cwestiynau agored
Gweithio mewn grŵp.
Gweithio yn annibynnol.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	-Cyflwyno beth rydym am gyflawni yn ein gwers heddiw.
-Edrych ar Gam 3/2 Tric a Chlic- hwn sydd yn targedi “oi”, “oe” ac “ou”. 
-Gofyn i’r plant ydyn nhw’n medru gwahaniaethu’r synau neu’r sillafu i mi.


	-Meddwl,Paru,Rhannu

-Meddwl yn annibynnol

-Gweithio fel grŵp







	-Cardiau Cam 3/2 Tric a Chlic

	

Addysgu a Dysgu Craidd
	-Grŵp oren-wrth ddarllen y gair, trio fod y disgyblion yn gweithio’n annibynnol neu fel grŵp heb gymorth athro. Felly, byddwn yn medru gweld ydynt wir yn adnabod y synau maent yn adrodd.
-Grŵp coch a glas- Angen mwy o gymorth- athro’n darllen trwy’r gair ar y cychwyn wrth i’r plant adrodd. 
-Holi iddynt ba air arall sydd yn sillafu'r un ffordd a hyn?
Y ddau grŵp yn cofnodi’r gair yn gywir ar fwrdd gwyn bach.




	-Ateb cwestiynau agored

-Meddwl,Paru,Rhannu





	-Cardiau Cam 3/2 Tric a Chlic

-Bwrdd gwyn bach

-Peniau bwrdd gwyn

	

Sesiwn Gloi
	-Atgyfnerthu’r hyn ddysgwyd. Rhoi’r cardiau sydd yn dangos y sillafau gwahanol ar y bwrdd. Yna mae angen i’r plant fel grŵp i roi’r cardiau eraill ar bwys i sillafu cywir.



	





	























Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Roedd y plant wedi deall y dasg i’r dim. Er iddynt weld y cardiau eisoes, roeddent yn frwdfrydig iawn i gynnig eu hatebion. Roedd y cardiau yn ddefnyddiol o ran cymorth i gofio’n ôl pa “oe” oedd y sillafu cywir y gair. I’r grwpiau coch a glas, roedd angen mwy o gymorth yr athrawes a’r cardiau i ddadansoddi grwpiau, ond roedd y grŵp oren yn fwy hyderus yn y maes.


	Y Camau Nesaf ar gyfer Cynnydd

	Nawr, mae angen symud ymlaen i lefel Tric a Chlic arall. Mae’r grwpiau cyfan wedi dangos i mi eu bod yn ymwybodol pa “oe” sydd yn gywir, gan eu rhoi i’r grwpiau cywir.





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Credaf fy mod wedi gwneud y sesiwn yn llwyddiannus gan fy mod wedi newid y wers i gysylltu gyda’r grwpiau roeddwn yn addysgu. Roeddwn yn trio denu sylw’r disgyblion gan wneud y gwaith yn ddiddorol. Hefyd, roeddwn yn gadael i bob disgybl yn y grŵp i gael tro i adrodd neu i gymryd rhan yn unigol.


	Meysydd ar gyfer fy Natblygiad

Targedau Personol ar gyfer Cynnydd

	Cadw’r awdurdod- gwneud yn siŵr fod y plant yn sylweddoli fy mod yma i’w haddysgu.

Datblygu strategaethau newydd- helpu i reoli’r disgyblion a hybu’r ddysg.

Meddwl am syniadau gwreiddiol ar gyfer y sesiwn nesaf.

